El Cor Ciutat de Burjassot interpretarà el Rèquiem de Fauré, en un nou concert
2025-07-24

Des de fa diverses setmanes, el Cor Ciutat de Burjassot està preparant un ambiciós programa per als amants de la música coral, amb el qual celebrar la Pasqua i l’arribada de la primavera. En aquesta ocasió, es tracta d’un concert que tindrà lloc diumenge que ve, dia 13 de març, a les 20 h, en l’Església Parroquial del Sagrat Cor.

El Cor Ciutat de Burjassot actuarà, sota l’experta batuta del seu director Cristian Cavero, acompanyat pels solistes Carmina Sánchez Picazo, com a soprano, i Francisco García, com a baríton. L’òrgan sonarà gràcies a Gonzalo Luque Turo.

Per a aquesta ocasió tan especial, el Cor Ciutat de Burjassot ha preparat la interpretació de dues extraordinàries composicions de música religiosa. D’una banda, el “Rèquiem” en re menor, Op. 48 de Gabriel Fauré, una de les més populars misses de rèquiem. Serà interpretada pel CCB, acompanyat de l’organista. La composició consta de set parts, amb una durada total superior a la mitja hora i amb el text en llatí I. Introit et Kyrie, II. Offertoire, III. Sanctus, IV. Pie Jesu, V. Agnus Dei et Lux Aeterna, VI. Libera Me, i VII. In Paradisum.

La segona part del concert estarà protagonitzada per la Missa “Nostra Pregaria”, del sacerdot Josep Climent, canonge prefecte de Música Sacra de la Catedral de València i fundador i director del conservatori José Iturbi.

Pròximament, el CCB interpretarà aquest mateix concert en la Catedral de València.